**До**

**Общински съвет**

**Русе**

**ПРЕДЛОЖЕНИЕ**

**ЕНЧО ЕНЧЕВ**

**ЗА КМЕТ НА ОБЩИНА РУСЕ**

*Съгласно Заповед №РД-01-3515/19.11.2024 г.*

**Относно:** Безвъзмездно прехвърляне на имоти – общинска собственост в полза на държавата

**Уважаеми общински съветници,**

В Общинска администрация е постъпило писмо с вх. №15-47-7/23.08.2024 г. от Агенция „Пътна инфраструктура“ към Министерство на регионалното развитие и благоустройство относно безвъзмездно прехвърляне в собственост на държавата на имоти – общинска собственост, засегнати от Автомагистрала „Русе – Велико Търново“.

С Решение №660/15.09.2022 г. на Министерски съвет Автомагистрала „Русе – Велико Търново“ е обявена за обект с национално значение по смисъла на § 5, т. 62 от Допълнителните разпоредби на Закона за устройство на територията и за национален обект, съгласно § 1 от Допълнителните разпоредби на Закона за държавната собственост.

Със Заповед №РД-02-15-110/10.10.2022 г. на Министъра на регионалното развитие и благоустройство, обнародван ДВ бр. 82 от 14.10.2022 г., е одобрен Подробен устройствен план-Парцеларен план за обект: Автомагистрала „Русе – Велико Търново“, участъци „Русе – Бяла“ и обход на град Бяла от км 0+500 до км 76+040, в землищата на град Мартен, село Николово, град Русе, село Басарбово, община Русе; село Красен, село Божичен, село Иваново, село Тръстеник, община Иваново; град Две Могили, община Две Могили; село Екзарх Йосиф, село Обретеник, община Борово; село Ценово, село Белцов, село Пиперково, село Долна Студена, община Ценово; село Стърмен, град Бяла, село Полско Косово, село Пейчиново, община Бяла.

На територията на Община Русе одобреният Парцеларен план засяга трайно поземлени имоти – общинска собственост, находящи се в землищата на село Басарбово, град Русе, село Николово, град Мартен, посочени изчерпателно в нарочни списъци – приложения към писмото на АПИ и описани подробно в Приложение №1, Приложение №2, Приложение №3 и Приложение №4 към настоящото предложение.

С предвиденото трасе на магистралата се засягат 101 броя поземлени имоти, собственост на Община Русе в горепосочените землища, както следва:

**1. В землището на село Басарбово, Община Русе –** 30 броя поземлени имота, общинска собственост с обща площ от 41,892 дка, от които 2 броя са частна общинска собственост с начин на трайно ползване (НТП) „Гори и храсти в земеделска земя“, а 28 броя са публична общинска собственост с НТП „Пасище, мера“ и „За селскостопански, горски ведомствен път“, описани в Приложение №1 към настоящото предложение.

**2. В землището на град Русе –** 56 броя поземлени имота, общинска собственост с обща площ от 311,491 дка, от които 8 броя са частна общинска собственост с НТП „Нива“, „Гори и храсти в земеделска земя“ и „Широколистна гора“, а 48 броя са публична общинска собственост с НТП „Пасище, мера“, „За селскостопански, горски ведомствен път“ и „За местен път“, описани в Приложение №2 към настоящото предложение.

**3. В землището на село Николово, Община Русе –** 7броя поземлени имота, общинска собственост с обща площ от 8,662 дка, от които 2 броя са частна общинска собственост с НТП „Нива“ и „Изоставена орна земя“, а 6 броя са публична общинска собственост с НТП „За селскостопански, горски ведомствен път“, описани в Приложение №3 към настоящото предложение

**4. В землището на град Мартен, Община Русе –** 8броя поземлени имота, общинска собственост с обща площ от 13,576 дка, от които 2 броя са частна общинска собственост с НТП „Лозе“ и „Гори и храсти в земеделска земя“, а 6 броя са публична общинска собственост с НТП „Пасище, мера“ и „За селскостопански, горски ведомствен път“, описани в Приложение №4 към настоящото предложение.

В изпълнение на разпоредбите на чл. 34а, ал. 5 от Закона за държавната собственост, общинските имоти, попадащи в обхвата на Парцеларния план за горепосочения обект, следва да се прехвърлят безвъзмездно в собственост на Държавата по реда на Закона за общинската собственост.

Гореописаните имоти не са включени в утвърдената „Годишна програма за управление и разпореждане с имотите, общинска собственост в Община Русе през 2024 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 34a, ал. 5 от Закона за държавната собственост, чл. 199 от Закона за устройство на територията, чл. 7, ал. 2 и чл. 8, ал. 1 и ал. 9 от Закона за общинската собственост, Общинският съвет **реши**:

**1. Допълва годишната програма** за управление и разпореждане с имоти общинска собственост за 2024 г. с безвъзмездно прехвърляне на собственост в полза на българската държава чрез Агенция Пътна инфраструктура“ към Министерство на регионалното развитие и благоустройство, общински поземлени имоти, находящи се в землищата на село Басарбово, град Русе, село Николово, град Мартен, община Русе, област Русе, в съответствие с ПУП-ПП, одобрен със Заповед №РД-02-15-110/10.10.2022 г. на Министъра на регионалното развитие и благоустройство, посочени изчерпателно в Приложение №1, Приложение №2, Приложение №3 и Приложение №4, неразделна част от настоящото решение.

**2. Дава съгласие** за безвъзмездно прехвърляне в полза на българската държава чрез Агенция „Пътна инфраструктура“ към Министерство на регионалното развитие и благоустройство на собствеността върху засегнатите имоти – общинска собственост, находящи се в землищата на село Басарбово, град Русе, село Николово, град Мартен, община Русе, област Русе, в съответствие с ПУП-ПП, одобрен със Заповед №РД-02-15-110/10.10.2022 г. на Министъра на регионалното развитие и благоустройство, посочени изчерпателно в Приложение №1, Приложение №2, Приложение №3 и Приложение №4, неразделна част от настоящото решение.

Решението подлежи на оспорване и на контрол чрез Общински съвет – Русе по реда предвиден в чл. 45 от ЗМСМА, във връзка с чл. 8, ал. 11 от ЗОС.

**Приложения:** Писмо с вх. №15-47-7/23.08.2024 г. от Агенция „Пътна инфраструктура“, Заповед №РД-02-15-110/10.10.2022 г. на МРРБ, Решение №660/15.09.2022 г. на МС, Приложение №1, Приложение №2, Приложение №3 и Приложение №4.

**ВНОСИТЕЛ,**

**ЕНЧО ЕНЧЕВ**

*За Кмет на Община Русе,*

*съгласно Заповед №РД-01-3515/19.11.2024 г***.**